RÅDETS FORORDNING (EF) Nr. 1404/95 af 15. juni 1995 om åbning og forvaltning af fællesskabstoldkontingenter for visse industriprodukter og om ændring af forordning (EF) nr. 2878/94 og (EF) nr. 915/95 om åbning og forvaltning af fællesskabstoldkontingenter for visse fiskerivarer (3. serie 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 28,

under henvisning til forslag fra Kommissionen, og

ud fra følgende betragtninger:

Produktionen i Fællesskabet af visse industriprodukter vil i 1995 fortsat være utilstrækkelig til at dække behovet i Fællesskabets forarbejdningsindustrier; for en ikke ubetydelig del af de nødvendige forsyningers vedkommende vil Fællesskabet derfor være afhængig af indførsel af disse produkter fra tredjelande; Fællesskabets mest påtrængende behov for forsyninger med de pågældende produkter bør omgående dækkes på de gunstigste vilkår; der bør derfor åbnes fællesskabstoldkontingenter til nulsats for perioden indtil den 31. december 1995 for passende mængder, således at ligevægten på markedet for disse produkter og opbygningen eller udviklingen af fællesskabsproduktionen ikke bringes i fare;

ved forordning (EF) nr. 2878/94 (1) og (EF) nr. 915/95 (2) åbnede Rådet fællesskabstoldkontingenter for 1995 for visse industriprodukter og fiskerivarer, især for ferrochrom med indhold af kulstof på over 6 vægtprocent (løbenummer 09.2711), torsk, fersk, kølet eller frosset (løbenummer 09.2753), torsk, saltet, men ikke tørret (løbenummer 09.2765), rejer (løbenummer 09.2773), lever af torsk (løbenummer 09.2758), surimi, frosset (løbenummer 09.2779), og filet af newzealandsk langhale (løbenummer 09.2780);

af de foreliggende økonomiske oplysninger kan det udledes, at Fællesskabets behov for indførsel af de pågældende produkter fra tredjelande i løbet af indeværende år kan nå op på niveauer, der overstiger de i ovennævnte forordninger fastsatte mængder; derfor bør de pågældende kontingentmængder forhøjes;

der bør navnlig skabes sikkerhed for, at alle Fællesskabets importører har lige og kontinuerlig adgang til kontingentet, og at de for kontingentet fastsatte satser anvendes uafbrudt ved al indførsel af de pågældende varer i alle medlemsstaterne, indtil kontingentet er opbrugt;

det påhviler Fællesskabet at træffe beslutning om åbning af autonome toldkontingenter; for at sikre en effektiv fællesskabsforvaltning af disse kontingenter er intet til hinder for, at tillade medlemsstaterne at trække de nødvendige mængder på kontingentmængderne, der svarer til deres reelle indførsler; denne form for forvaltning kræver et nært samarbejde mellem medlemsstaterne og Kommissionen, da denne især skal kunne følge udnyttelsesgraden af kontingentmængderne og underrette medlemsstaterne herom -

UDSTEDT FØLGENDE FORORDNING:

Artikel 1

1. Fra datoen for denne forordnings ikrafttrædelse og indtil den i tabellen anførte dato, suspenderes toldsatserne ved indførsel af nedenstående produkter til de niveauer og inden for rammerne af de fællesskabstoldkontingenter, som er anført for hvert enkelt produkt.

>TABELPOSITION>

2. I forordning (EF) nr. 2878/94 affattes løbenummer 09.2711 i tabellen i artikel 1 således:

>TABELPOSITION>

3. I forordning (EF) nr. 915/95 foretages følgende ændringer:

a) I artikel 1, stk. 1, erstattes udtrykket »30. juni 1995« med udtrykket »31. december 1995«.

b) Tabellerne i bilaget affattes således:

>TABELPOSITION>

>TABELPOSITION>

Artikel 2

De i artikel 1 omhandlede toldkontingenter forvaltes af Kommissionen, der kan træffe de nødvendige administrative foranstaltninger for at sikre en effektiv forvaltning heraf.

Artikel 3

Hvis en importør i en medlemsstat indgiver en angivelse om overgang til fri omsætning med anmodning om præferencebehandling for et produkt, der er omfattet af denne forordning, og hvis denne angivelse antages af toldmyndighederne, trækker den pågældende medlemsstat ved meddelelse til Kommissionen på den relevante kontingentmængde en mængde svarende til behovet.

Anmodninger om sådanne træk med oplysning om antagelsesdatoen for de nævnte angivelser skal straks fremsendes til Kommissionen.

Sådanne træk tillades af Kommissionen afhængigt af datoen for toldmyndighedernes antagelse af angivelserne om overgang til fri omsætning i den pågældende medlemsstat i det omfang, den disponible kontingentmængde giver mulighed herfor.

Hvis en medlemsstat ikke udnytter de trukne mængder, tilbagefører den hurtigst muligt disse til den tilsvarende kontingentmængde.

Hvis de mængder, der anmodes om, overstiger den resterende kontingentmængde, finder tildelingen sted i forhold til de enkelte anmodninger. Kommissionen underretter medlemsstaterne om de foretagne træk.

Artikel 4

Medlemsstaterne sikrer importørerne af de pågældende produkter lige og kontinuerlig adgang til kontingenterne, så længe den resterende kontingentmængde giver mulighed herfor.

Artikel 5

Medlemsstaterne og Kommissionen arbejder nært sammen for at sikre, at denne forordning overholdes.

Artikel 6

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 15. juni 1995.

På Rådets vegne

Ph. VASSEUR

Formand

(1) EFT nr. L 304 af 29. 11. 1994, s. 1.

(2) EFT nr. L 95 af 27. 4. 1995, s. 1.